Na temelju članka 64. Zakona o zaštiti okoliša („Narodne novine" broj 80/13, 153/13, 78/15 i 12/18), članka 33. Uredbe o strateškoj procjeni utjecaja strategije, plana i programa na okoliš („Narodne novine" broj 3/17) i članka 30. Statuta Općine Sveti Ivan Žabno („Službeni glasnik Koprivničko-križevačke županije" broj 10/13 i 2/18), te nakon provedenog postupka Ocjene o potrebi strateške procjene utjecaja na okoliš za III. izmjene i dopune Prostornog plana uređenja Općine Sveti Ivan Žabno, Općinski načelnik Općine Sveti Ivan Žabno 9. srpnja 2018. godine donosi

**ODLUKU**

**kojom se utvrđuje da nije potrebno provesti stratešku procjenu utjecaja na okoliš za**

**III. izmjene i dopune Prostornog plana uređenja Općine Sveti Ivan Žabno**

Članak 1.

Općinski načelnik Općine Sveti Ivan Žabno donio je Odluku o započinjanju postupka ocjene o potrebi strateške procjene utjecaja na okoliš za potrebe III. izmjena i dopuna Prostornog plana uređenja Općine Sveti Ivan Žabno, KLASA: 350-02/18-02/01, URBROJ: 2137/19-01/1-18-6 od 12. travnja 2018. prema kojoj je Općina Sveti Ivan Žabno (u daljnjem tekstu: Općina) provela postupak ocjene o potrebi strateške procjene utjecaja na okoliš za III. izmjene i dopune Prostornog plana uređenja Općine Sveti Ivan Žabno (u daljnjem tekstu: Izmjene i dopune Prostornog plana).

U postupku Ocjene o potrebi strateške procjene utjecaja na okoliš Izmjena i dopuna Prostornog plana utvrđeno je da Izmjene i dopune Prostornog plana neće imati vjerojatno značajan utjecaj na okoliš na osnovu čega se utvrđuje da nije potrebno provesti postupak strateške procjene utjecaja na okoliš i da su planirane Izmjene i dopune Prostornog plana prihvatljive za ekološku mrežu.

Članak 2.

Razlozi za izradu i donošenje Izmjena i dopuna Prostornog plana utvrđeni su u Odluci o izradi Izmjena i dopuna Prostornog plana kao i u Odluci o započinjanju postupka ocjene o potrebi strateške procjene utjecaja na okoliš Izmjena i dopuna Prostornog plana, a to su:

* usklađenje kartografskih podloga s novim koordinatnim novim HTRS96/TM sustavom Državne geodetske uprave
* usklađenje sa zakonima i propisima usvojenim nakon usvajanja II. izmjena i dopune Prostornog plana uređenja Općine u veljači 2011. godine, posebno iz područja zaštite okoliša i prirode, gospodarenja otpadom, djelatnosti poljoprivrede i civilne zaštite
* usklađenje statusa kulturnih dobara, s obzirom na reviziju kulturnih dobara na nacionalnoj razini i novi Registar kulturnih dobara,
* usklađenje stanja izgrađenosti građevinskih područja naselja, posebno u pogledu realiziranih javnih i društvenih sadržaja,
* usklađenje stanja izvedene infrastrukture na cijelom općinskom području, a posebno u odnosu na u međuvremenu izgrađenu prugu Sveti Ivan Žabno – Gradec i komunalnu infrastrukturu plinoopskrbe, vodoopskrbe i zbrinjavanja otpadnih voda
* korekcije granica i izgrađenosti stambenog područja, posebice u pogledu usklađenja s postupcima ozakonjenja nelegalno izgrađenih zgrada
* usklađenje izgrađenih površina funkcionalnih zona u naseljima, prema stvarnom stanju korištenja
* proširenje gospodarske zone u Svetom Ivanu Žabno s obzirom na izvedeno stanje željezničke i cestovne infrastrukture
* utvrđivanje lokacije za izgradnju lovačkog doma i pratećih sadržaja na području naselja Trema
* preispitivanje namjene dijela područja u naseljima prema zaprimljenim inicijativama građana prema članku 85. Zakona o prostornom uređenju, sukladno pozivu objavljenom na mrežnim stranicama Općine
* korekcije stanja u prostoru prema zahtjevima tijela s javnim ovlastima izdanim prema članku 90. Zakona o prostornom uređenju
* drugi razlozi proizašli iz zahtjeva zaprimljenih u postupku izrade nacrta prijedloga Izmjena i dopuna Prostornog plana.

Programska polazišta za Izmjene i dopune Prostornog plana zasnovana su na važećim nacionalnim propisima, Strategiji razvoja Republike Hrvatske, Koprivničko – križevačke županije i Općine.

Cilj izrade Izmjena i dopuna Prostornog plana je revizija važećeg planskog dokumenta iz 2011. godine i usklađenje s europskim i nacionalnim propisima, planovima razvoja Županije i Općine, te ugradnja opravdanih inicijativa građana u prostorno planski dokument.

Unutar područja Općine, čije granice čine i granice zahvata Izmjena i dopuna Prostornog nalazi se dio područja ekološke mreže „Natura 2000“ – (POP) HR 1000008 Bilogora i Kalničko gorje.

Članak 3.

U cilju utvrđivanja vjerojatno značajnog utjecaja na okoliš za Izmjene i dopune Prostornog plana Općina je zatražila mišljenja relevantnih javnopravnih tijela.

U tablici koja slijedi navedena su javnopravna tijela od kojih je traženo mišljenje i njihova očitovanja:

|  |  |  |  |
| --- | --- | --- | --- |
| **R.BR.** | **JAVNOPRAVNO TIJELO** | **KLASA / URBROJ / DATUM** | **MIŠLJENJE** |
|  | Ministarstvo zaštite okoliša i energetike, Radnička cesta 80, Zagreb | KLASA: 612-07/18-58/278  URBROJ: 517-07-2-2-18-2  od 20. travnja 2018. | Daje se mišljenje da nije potrebno provesti postupak strateške procjene utjecaja na okoliš za Prostorni plan, te da su predmetne izmjene i dopune Prostornog plana prihvatljive su za ekološku mrežu te neće imati nepovoljan utjecaj na okoliš i prirodu. |
|  | Ministarstvo pomorstva, prometa i infrastrukture, Prisavlje 14, Zagreb |  | Javnopravno tijelo se nije očitovalo u utvrđenom roku |
|  | Ministarstvo kulture, Uprava za zaštitu kulturne baštine, Konzervatorski odjel u Bjelovaru, Trg Eugena Kvaternika 6, Bjelovar |  | Javnopravno tijelo se nije očitovalo u utvrđenom roku |
|  | Ministarstvo unutarnjih poslova, PU Koprivničko-križevačka, Trg Eugena Kumičića 18, Koprivnica |  | Javnopravno tijelo se nije očitovalo u utvrđenom roku |
|  | Hrvatska agencija za okoliš i prirodu, Radnička cesta 80/7, Zagreb |  | Javnopravno tijelo se nije očitovalo u utvrđenom roku |
|  | Državna uprava za zaštitu i spašavanje, Područni ured za zaštitu i spašavanje Koprivnica, Hrvatske državnosti 7, Koprivnica |  | Javnopravno tijelo se nije očitovalo u utvrđenom roku |
|  | Koprivničko-križevačka županija, Upravni odjel za gospodarstvo, komunalne djelatnosti i poljoprivredu, Antuna Nemčića 5, Koprivnica | KLASA: 351-03/18-01/29  URBROJ: 2137/1-04/15-18-2  od 25. travnja 2018. | Nije potrebno provesti postupak strateške procjene utjecaja na okoliš za Prostorni plan. |
|  | Koprivničko-križevačka županija, Zavod za javno zdravstvo Koprivničko – križevačke županije, Trg Tomislava dr. Bardeka 10/10 Koprivnica | KLASA: 351-03/18-01/9  URBROJ: 2137-19-04-18-2  od 18. travnja 2018. | Nije potrebno provesti postupak strateške procjene utjecaja na okoliš za Prostorni plan. |
|  | Koprivničko-križevačka županija, Zavod za prostorno uređenje Koprivničko-križevačke županije, Florijanski trg 4/I, Koprivnica |  | Javnopravno tijelo se nije očitovalo u utvrđenom roku |
|  | Koprivničko-križevačka županija, Javna ustanova za upravljanje zaštićenim prirodnim vrijednostima na području Koprivničko – križevačke županije, Florijanski trg 4/I, Koprivnica |  | Javnopravno tijelo se nije očitovalo u utvrđenom roku |
|  | Koprivničko-križevačka županija, Županijska uprava za upravljanje županijskim i lokalnim cestama Koprivničko – križevačke županije, I.Z. Dijankovečkog 3, 48 260 Križevci | KLASA: 340-09/18-01/487  URBROJ: 2141-06-376-06-487/2018  od 19. travnja 2018. | Nije potrebno provesti postupak strateške procjene utjecaja na okoliš za Prostorni plan. |
|  | Bjelovarsko-bilogorska županija, Upravni odjel za poljoprivredu, zaštitu okoliša i ruralni razvoj, dr. Ante Starčevića 8, 43 000 Bjelovar | KLASA: 351-03/18-03/6  URBROJ: 2103/1-07-18-2  od 27. travnja 2018. | Nije potrebno provesti postupak strateške procjene utjecaja na okoliš za Prostorni plan. |
|  | Hrvatske vode, VGI za mali sliv „Bistra“, Antuna Radića 8b, 48 350 Đurđevac |  | Javnopravno tijelo se nije očitovalo u utvrđenom roku |
|  | Hrvatske šume d.o.o. UŠP Koprivnica, Šumarija Koprivnica, Močile 2, 48 000 Koprivnica |  | Javnopravno tijelo se nije očitovalo u utvrđenom roku |
|  | Komunalno poduzeće d.o.o. Križevci, Ulica Drage Grdenića 7, 48 260 Križevci | Broj: 405/2018  od 05. svibnja 2018. | Nije potrebno provesti postupak strateške procjene utjecaja na okoliš za Prostorni plan. |
|  | Općinsko komunalno poduzeće „Park“ d.o.o., Trg Karla Lukaša 11, 48 214 Sveti Ivan Žabno |  | Javnopravno tijelo se nije očitovalo u utvrđenom roku |
|  | Vodne usluge d.o.o. Križevci, Ulica Drage Grdenića 7, 48260 Križevci |  | Javnopravno tijelo se nije očitovalo u utvrđenom roku |
|  | Grad Križevci, Upravni odjel za stambeno-komunalne djelatnosti, Ivana Zakmardija Dijankovečkog 12, 48260 Križevci | KLASA: 350-02/18-01/1  URBROJ: 2137/02-03/4-18-2  od 23. travnja 2018. | Nije potrebno provesti postupak strateške procjene utjecaja na okoliš za Prostorni plan. |
|  | Općina Rovišće, Trg hrvatskih branitelja 2, 43212 Rovišće |  | Javnopravno tijelo se nije očitovalo u utvrđenom roku |
|  | Općina Gradec, Gradec 134, 10345 Gradec |  | Javnopravno tijelo se nije očitovalo u utvrđenom roku |
|  | Općina Farkaševac, Jedinstveni upravni odjel, 10344 Farkaševac |  | Javnopravno tijelo se nije očitovalo u utvrđenom roku |
|  | Koprivničko-križevačka županija, Upravni odjel za prostorno uređenje, gradnju, zaštitu okoliša i zaštitu prirode, Odsjek za zaštitu okoliša i zaštitu prirode, Antuna Nemčića 5, 48000 Koprivnica | KLASA: 351-03/18-01/7  URBROJ: 2137/1-05/05-18-5  od 26. lipnja 2018. | Daje se mišljenje da nije potrebno provesti postupak strateške procjene utjecaja na okoliš za Prostorni plan, te da su predmetne izmjene i dopune Prostornog plana prihvatljive za okoliš i ekološku mrežu. |

Članak 4.

U tablici iz prethodnog članka vidljivo je da su javnopravna tijela, dala mišljenje da nije potrebno provesti postupak strateške procjene utjecaja na okoliš i da su planirane izmjene i dopune Prostornog plana prihvatljive za ekološku mrežu.

Za javnopravna tijela koja se nisu očitovala u utvrđenom roku pretpostavlja se da je njihov stav da nije potrebno provesti postupak strateške procjene utjecaja na okoliš i da su planirane Izmjene i dopune Prostornog plana prihvatljive za ekološku mrežu.

Utvrđuje se da temeljem očitovanja javnopravnih tijela nije potrebno provesti postupak strateške procjene utjecaja na okoliš za Izmjene i dopune Prostornog plana.

Članak 5.

Izdanim Mišljenjem Koprivničko-križevačke županije, Upravnog odjela za prostorno uređenje, gradnju, zaštitu okoliša i zaštitu prirode, KLASA: 351-03/18-01/7, URBROJ: 2137/1-05/05-18-5, od 26. lipnja 2018. godine, u pogledu izrade Izmjene i dopune Prostornog plana nije utvrđena potreba provođenja strateške procjene utjecaja na okoliš.

Članak 6.

Jedinica lokalne samouprave je dužna informirati javnost, sukladno odredbama Zakona o zaštiti okoliša („Narodne novine" broj 80/13, 153/13, 78/15 i 12/18) i Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine" broj 64/08), kojima se uređuje informiranje javnosti i zainteresirane javnosti u pitanjima zaštite okoliša.

Informiranje javnosti je provedeno objavom na službenoj internetskoj stranici Općine Sveti Ivan Žabno u roku od najmanje 30 dana, počevši od 16. travnja 2018.

Tijekom provedbe predmetnog postupka nije zaprimljen ni jedan dopis očitovanja javnosti.

Članak 7.

Ova Odluka stupa na snagu danom donošenja, a objaviti će se na službenoj internetskoj stranici Općine.

OPĆINSKI NAČELNIK OPĆINE SVETI IVAN ŽABNO

KLASA: 350-01/18-02/01

URBROJ: 2137/19-01/1-18-18

Sveti Ivan Žabno, 9. srpnja 2018 .

OPĆINSKI NAČELNIK:  
 Nenad Bošnjak